Exqrch/javanese-Komodo-pixelgpt huggingface dataset:
Kalurahan iki kang ndunungi cacahé 19.287 jiwa lan jembar wewengkon..
Kyai Maja lan Kalurahan Gunung ing sisih lor, Kali Grogol Wewengkon Kacamatan Kebayoran Lama ing sisih kulon, Dl
Panglima Polim lan Kalurahan Melawai ing sisih wétan lan Dl
Pela, Kalurahan Gandaria Utara lan Kalurahan Pulo ing sisih kidul.
Gunung, Kebayoran Baru, Jakarta Kidul Gunung iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki duwé kodhe pos 12120 lan kodhe wewengkon 31.71.060.007
Kalurahan iki kang ndunungi cacahé---jiwa lan jembar wewengkon..
Kalurahan iki wewatesan karo Kalurahan Gelora ing sisih lor, Kalurahan Grogol Kidul ing sisih kulon, Kalurahan Selong ing sisih wétan lan Kalurahan Kramat Pela ing sisih kidul.
Gandaria Lor, Kebayoran Baru, Jakarta Kidul Gandaria Lor iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12140 lan kodhe wewengkon 31.71.060.001
Cipeté Lor, Kebayoran Baru, Jakarta Kidul Cipeté Lor iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12150 lan kodhe wewengkon 31.71.060.002
Kalurahan iki nduwèni padunung cacahé 25.000 jiwa lan jembar wewengkon 182,60 hèktar.
Pulo, Kebayoran Baru, Jakarta Kidul Pulo iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12160 lan kodhe wewengkon 31.71.060.003
Melawai, Kebayoran Baru, Jakarta Kidul Melawai iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki duwé kodhe pos 12160 lan kodhe wewengkon 31.71.060.005
Kalurahan iki kang ndunungi cacahé 3.918 jiwa lan jembar wewengkon 1,253 km2
Kalurahan iki wewatesan karo Kalurahan Selong ing sisih lor, Kalurahan Kramat Pela ing sisih kulon, Kalurahan Petogogan ing sisih wétan lan Kalurahan Pulo ing siaih kidul.
Petogogan, Kebayoran Baru, Jakarta Kidul Petogogan iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12170 lan kodhe wewengkon 31.71.060.004
Rawa Kulon, Kebayoran Baru, Jakarta Kidul Rawa Kulon (Rawa Barat) iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12180 lan kodhe wewengkon 31.71.060.009
Senayan, Kebayoran Baru, Jakarta Kidul Senayan iku kalurahan ing kacamatan Kebayoran Baru, Jakarta Kidul, Jakarta, Indonésia
Kalurahan iki nduwèni kodhe pos 12190 lan kodhe wewengkon 31.71.060.010
Grogol Kidul, Kebayoran Lama, Jakarta Kidul Grogol Kidul (Grogol Selatan), iku kalurahan ing kacamatan Kebayoran Lama, Jakarta Kidul, Jakarta, Indonésia
Kalurahan iki nduwèni kodhe pos 12220 lan kodhe wewengkon 31.71.050.005
Cipulir, Kebayoran Lama, Jakarta Kidul Cipulir iku kalurahan ing kacamatan Kebayoran Lama, Jakarta Kidul, Jakarta, Indonésia
Kalurahan iki duwé kodhe pos 12230 lan kodhe wewengkon 31.71.050.004
Kalurahan iki kang ndunungi cacahé 29.041 jiwa lan jembar wewengkon 1,95 km2
Sawetara angkudan umum kang liwat wewengkon iki antarané :
Siti Nurhaliza Siti Nurhaliza (kanthi asma jangkep lan gelar: Datin Seri Siti Nurhaliza binti Tarudin; Arab: ‎‎; #ALIH) inggih punika salah satunggalipun penyanyi, selebriti, modhél, lan pangusaha ingkang asalipun saking Malaysia
Siti Nurhaliza miwiti kariéripun ing jagad nyanyi awit saking pakulinan utawi "hobby" nalika taksih alitipun
Nalika samanten panjenenganipun asring nyanyi lagu-lagu tradhisional ing adicara kulawarginipun
Taun 1995, Siti ndhèrèk ajang adu bakat rumaja, Jawara Bintang ing Radio Televisyen Malaysia (RTM), ingkang nalika samanten kapanggih kaliyan aktor India, Kamal Hassan, ingkang dados tutor vokalipun Siti
Siti kasil dados jawara kapisan, lan ing wekdal salajengipun dipunkontrak "Suria Records" lan ngasilaken album rilisan, "Siti Nurhaliza" (1996).
Johann Anton Wilhelm von Carstenn Johann Anton Wilhelm von Carstenn-Lichterfelde (lair 12 Dhésèmber 1822 ing Neverstaven, Holstein lan tilar donya 20 Dhésèmber 1896 ing Schöneberg) iku sawijining sodagar, pangusaha lan désainer kutha kang asalé saka Jerman
Ing taun 1854 Carstenn olèh pérangan priyayi saka Tanah Karaton ing Wandsbek cedhak Hamburg
Banjur tlatah iki diowahi dadi sawijining perumahan vila ing Marienthal
Banjur ing taun 1855 dhèwèké olèh tanah priyayi Tralau kang wis dipisah saka "peternakan" Neverstaven, tanah kalairané didol sataun sawisé iku
Ing taun 1865, Carstenn tuku tanah amba ing cedhak kutha Berlin saka bathi olèhé ngedol tanahé ing Wandsbek
Tanah ing Berlin kang dituku iku Lichterfelde, Giesensdorf, Wilmersdorf lan Friedenau kanggo nggawé komplèks vila kang amba
Kanggo rong komplèks vila pungkasan iki, dhèwèké ngrancang lan nrapaké apa kang diarani "Carstenn-Figur", ya iku sawijining tata cara pangaturan dalan lan lapangan sajeroning kutha
Ing taun 1871, dhèwèké ngibahaké tanah marang kaum militèr Prusia kang saambané 20 hèktar saka komplèks perumahan vilané kanggo yasa tangsi lan barak amarga déné kurange panggonan kudu metu saka kutha Berlin
Mawa ngéné Carstenn ngarepaké supaya perumahan vila ing sakidul-kuloné Berlin dadi saya nyengsemaké
Mliginé tlatah Lichterfelde kulon bisa kembang dadi perumahan favorit para priyayi upsir militèr Prusia
Déné kawajiban finansial marang nagara Prusia lan pembanguna saha hibahé marang Prusia (tangsi militèr), Carstenn dadi mlarat sanadyan perumahan vilané iku suksès
Carstenn panggah gadhah sesebutan priyayiné 'von Carsten-Lichterfelde' kang diparingi Kaisar Wilhem I lan uga pènsiun nganti tilar donyané
Dadi Carstenn duwé pangasilan tetep nganti tilaré
Ing taun 1896, Carstenn tilar donya ing sawijning griya sakit jiwa ing sawijining tlatah kang saiki diarani Berlin-Schöneberg
Sanadyan perumahané ing Friedenau lan Wilmersdorf wis ora dilestarèkaké manèh lan saiki akèh diadegi omah-omah séwan, perumahané ing Lichterfelde-West isih lestari nganti sepréné lan bisa dituwèni
Manten vilané ing Taman Kastil Lichterfelde (alamat: Hindenburgdamm 28) saiki diarani Kastil Carstenn lan dienggo kanggo kaperlon lan acara kabudayan.
Undhang-Undhang Amnèsti (Suriname) Undhang-Undhang Amnèsti Suriname (Walanda "Surinaamse Amnestiewet") iku undhang-undhang saka taun 1992 sing mula-mulané maringi amnèsti kanggo 20 aksi sing nglanggar katentoan saka Kitab Undhang-Undhang Kukum Pradata Suriname ("Wetboek van Strafrecht") lan dilakoni antara tanggal 1 januari 1985 nganti 19 Agustus 1992
Ing tanggal 4 April 2012, undhang-undhang iki diowahi déning parlemèn Suriname ("De Nationale Assemblée") lan témponé didawakaké lan wiwité dadi luwih awal
Dadi kasilé tindhakan sing nglanggar kukum antara tanggal 1 April 1980 lan 31 Dhésèmber 1984 uga mèlu kacakup
Kalebu tindhakan kadurjanan sing diapurani mawa undhang-undhang iki uga prastawa Pamatènan Dhésèmber sing kalaksanan nalika présidhèn Suriname kala iku lagi njabat lan diadili ing sawijining pangadilan militèr
Amandemèn undhang-undhang iki disarujuki déning para parté koalisi
Sok sapaa sing mènèhi swara kudu mbèbèraké jenengé ("hoofdelijke stemming")
Pungkasané sing sarujuk 28 anggota parlemèn lan sing nulak ana 12
Antarané sing nulak ya iku manten présidhèn Ronald Venetiaan sing kèlangan kanca raket nalika prastawa Pamatènan Dhésèmber iki
Undhang-undhang iki diabsahaké ing tanggal 5 April déning présidhèn ad interim Robert Ameerali, sing nggantèni Bouterse amarga dhèwèké lagi ana ing nagara manca
Amandemèn iki dibéla mawa prinsip "kesamaan", lan nyegah supaya aja ana instabilitas menawaa Bouterse iku bakal divonis lan nggawa karukunan sajeroning masarakat
Sanadyan mangkono, pamaréntah Suriname uga ngomongaké anané komisi panggolèk fakta
Amandemèn iki dikecam déning komunitas internasional kanthi amba
Déning sawatara nagara lan organisasi internasional kaya ta manten kolonisator Walanda, Uni Éropah lan Amnesty International dianggep nglanggar orde kukum internasional
Walanda malahan nimbali balik Duta Agungé minangka réaksi marang undhang-undhang iki.
Raja pati Desember Raja pati Dhésèmber utawa Prastawa Patènan Dhésèmber iku sawijining prastawa sing kadadéan ing tanggal 8 Dhésèmber 1982
Nalika iku ana 15 wong tahanan pulitik sing padha dipatèni rezim militèr sing kuwasa ing Suriname
Prastawa iki ninggal tilas sing jero ing Suriname lan saantara komunitas Suriname ing Walanda
Pamaréntah Walanda megat dhuwit pitulungé marang Suriname
Limalas kurban iki ditémbak mati déning para militèr ing tlatahé bètèng Fort Zeelandia ing kutha krajan Paramaribo
Para militèr iki dikepalani déning panglima militèr kala iku Desi Bouterse
Antara para kurbané ana pangacara, wartawan lan pangusaha
Sawetara kurban iki ana sing lagi waé dicekel, sawatara ana sing wis dikunjara pirang-pirang sasi
Situasi lan kondisi kepriyé limalas wong iki téwas, nganti sepréné durung cetha
Para prawira militèr sing kala iku nyekel kuwasa nyatakaké manawa limalas wong iki, sing sabagéan lagi dicekel wengi iku, "ditémbak mati nalika nyoba lumayu"
Nanging uga ana sing nyatakaké manawa wong-wong iki disiksa, dipatèni lan dièksekusi tanpa diadili
Lan uga ana sing nyatakaké manawa Desi Bouterse uga ana ing papan Fort Zeelandia nalika prastawa iki dumadi
Bouterse dhéwé sélak manawa dhèwèké dhéwé ana nalika prastawa iki dumadi
Nanging Bouterse ngakoni manawa dhèwèké iku mèlu tanggung jawab kanthi resmi
Wong kaping nembelas sing dicekel, ya iku pamimpin sarékat buruh Fred Derby, ujug-ujug diuculaké
Dhèwèké nglapuraké pangalamané ing tanggal 8 Dhésèmber 2000
Dampak lan prosès kukum
Lagi bareng wis taunan, pamaréntah Suriname lagi ngurusi prakara Raja pati Dhésèmber iki kanthi resmi
Sawisé para kurban dipatèni, kabèh padha dikubur tanpa diotopsi luwih dhisik
Saliyané iku uga ora tau dilakoni sawijining invèstigasi kukum
Ing taun 1983 para waris wolung kurban raja pati iki padha pradul marang Komité HAM PBB
Para waris iki nyatakaké manawa èksekusi iki nglanggar katentoan Prajanjian Internasional ngenani Hak-Hak Sipil lan Pulitik (PIHHSP)
Saliyané iku para waris iki uga nyatakaké manawa ing Suriname ora ana piranti kukum manèh kanggo nuntut sing tanggung jawab
Pamaréntah Suriname ndhesek PBB supaya tuntutan iki dianggep ora absah, nanging Komité HAM PBB nyatakaké manawa Suriname iku nglanggar pasal 6 PIHHSP lan "15 kurban iki dipatèni kanthi sembarangan"
Komité HAM PBB uga ngakon Suriname miwiti invèstigasi lan ngadili wong-wong sing tanggung jawab.
Doctor Who Doctor Who (basa Inggris kanggo 'Dhoktor Sapa') iku sérial télévisi fiksi sains Karajan Manunggal lan diprodhuksi déning BBC
Acara TV iki nggambaraké caritané siji 'Adipati Kala' (Inggris "Time Lord")
Adipati Kala iki jenengé sajinising makluk njaba akasa ("alien")
Banjur acara TV iki nyritakaké pangulandarané siji Adipati Kala kang ndarbèni peparab 'Sang Dhoktor' ("The Doctor")
Sang Dhoktor iki bisa ngumbarani jagat raya numpak siji wahana mesin wektu
Mesin wektuné iki jenengé TARDIS lan bisa njlajahi "ruwang" lan wektu sarta rupané kaya 'bilik pulisi' saka London taun 1963
Taun iki ya iku kapisané acara TV iki ditayangaké
Sang Dhoktor iki dikancani rowangé lan ngadhepi mungsuh warna-warna karo nyambi nylametaké kabudayan, nulungi wong-wong lan mbenakaké apa-apa kang luput
Sang Dhoktor kang asli dimainaké déning William Hartnell nganti taun 1966, nalika iku Sang Dhoktor kapisan ambruk lan mèh tilar donya lan nudhuhaké dayané kanggo 'regenerasi' ("regeneration") lan bisa nitis ing sajeroning awak anyar
Ing awaké kang anyar iki Sang Dhoktor rupané dadi séjé lan wateké uga séjé
Dadi sanadyan awaké lan rainé owah, nanging pancèn sajati wong kang isih padha amarga mémoriné lan katrampilané panggah padha
Mungsuh mligi "Doctor Who" kang kerep muncul iku ras alien kang kudu obah mawa wahana wesi lan diarani Dalek, makluk saparo manungsa, saparo robot utawa cyborg kang diarani Cyberman lan siji Adipati Kala liya kang ala wateké lan ngarani awaké dhéwé "The Master" ('Sang Bendara' utawa 'Sang Magister')
Sérial "Doctor Who" wiwit ditayangaké ing taun 1963 nganti taun 1989
Sawisé iku uga ana filem télévisi kang ditayangaké ing taun 1996
Banjur sérial TV dianakaké manèh wiwit taun 2005
Ing taun-taun awal sérial Doctor Who mligi diélingi para pamirsa déning caritané kang menarik lan èfèk spésialé kang murah nanging kréatif
Doctor Who iku bisa dianggep siji ikon budaya populèr Karajan Manunggal
Sérial iki lumebu "Guinness Book of World Records" minangka sérial fiksi ngèlmiah suksès dhéwé ing sajarah télévisi, manawa ditilik saka suwéné séri iki, gunggungé DVD, vidéo lan buku kang payu didol lan lalu lintas ing iTunes
"Doctor Who" pisanané ditayangaké ing stasiun télévisi Karajan Manunggal BBC ing tanggal 23 November 1963 ing tabuh 17:16:20 GMT
BBC wusanané mrodhuksi acara TV iki kanggo 26 mangsa lan ditayangaké ing BBC One
Wusanané acara TV iki dijabel ing taun 1989 déning BBC amarga gunggungé para pamirsa medhun, aprésiasi acara iki medhun lan jam tayangé diganti
Sanadyan mengkéné, BBC isih panggah komit péngin mrodhuksi acara TV iki manèh
Mula ing taun 1996 digawé siji filem TV
Film TV iki digawé kanthi makarya sama déning Fox, Universal Pictures, BBC lan BBC Worldwide
Film TV iki karepé kanggo "juru anggegana" utawa pambuka sérial anyar
Ing Karajan Manunggal, filem TV iki suksès lan cacahé pamirsa 9,1 yuta
Sanadyan mangkono, ing Amérikah Sarékat filem TV iki ora akèh pamirsané mula sérial iki ora digawé manèh
Ing média lisènsi liyané kaya ta roman lan sandhiwara radhio, akèh carita-carita anyar kang digawé.
Nanging nganti taun 2003 ora ana acara TV kang digawé manèh
Ing sasi September 2003, BBC wara-wara manawa siji sérial Doctor Who kang anyar bakal digawé manèh
Sérial iki wusanané ditayangaké wiwit 26 Maret 2005 lan nganti pungkasan taun 2012 isih ana
Doctor Who vèrsi taun 2005 iki sambungané langsung vèrsi klasik taun 1963-1989 lan filem TV taun 1996
Dadi iki béda karo akèh sérial TV liyané kang wis dijabel lan digawé manèh minangka "reboot" ('amotan ulang'), kaya ta "Battlestar Galactica" lan "Bionic Woman" utawa sérial kang dumadi ing univèrsum kang padha nanging ngalami wektu kang séjé utawa nampilaké paraga-paraga kang béda, kaya ta "Star Trek: Next Generation" lan "spin off" "Star Trek" liyané
"Kanggo informasi tambahan mangga wacanen: Pratélan sérial Doctor Who" Épisode Doctor Who
Doctor Who pisanané ditayangaké 26 mangsa lawasé ing stasiun TV BBC One saka 23 November 1963 nganti 6 Dhésèmber 1989
Awal-awalé saben épisode minggon iku pérangan siji carita utawa "sérial" kang kawangun saka padatané patang nganti nem pérangan
Banjur sawatara luwih suwé manèh, siji carita kawangun saka telung utawa patang épisode
Pangajaban kang bisa ingaran ya iku sérial "The Daleks' Master Plan" kang kawangun saka 12 épisode, "The War Games" kang kawangun saka 10 épisode lan "The Trial of a Time Lord", kang kawangun saka 14 épisode (sanadyan dipérang dadi telung kodhe prodhuksi lan patang alur carita kang séjé)
Acara iki maksudé supaya bisa dinèkmati sakulawarga lan ndarbèni amotan édukasi
Mula dijadwal tayang ing malem Minggu awal
Awal mulané épisodené silih ganti antara carita kang latar wuriné carita sajarah, kang ngajari para pamirsa prakara sajarah lan carita fiksi ngèlmiah, kang ngajari para pamirsa bab sains utawa fisika
Prakara iki uga katon ing pangiringé ("companion") kapisan Sang Dhoktor; Ian Chesterton lan Barbara Wright
Ian iku guru fisika lan Barbara iku guru sajarah
Nanging carita-carita fiksi ngèlmiah suwé-suwé dadi dominan lan carita-carita dhedhasar sajarah ("historicals"), kang sajatiné pancèn ora disenengi déning tim prodhuksi, dijabel babar pisan mawa épisode "The Highlanders" (1967)
Sanadyan sètting carita sajarah isih panggah dienggo, padatané namung kanggo latar wuri carita fiksi ngèlmiah, kajaba ing épisode "Black Orchid" kang kadadéan ing dasawarsa 1920-an ing Inggris
Carita-carita awal iki mèmper carita sérial
Dadi alur carita siji manunggal karo carita sawisé
Sanadyan mangkono saben épisode nduwé sesirah dhéwé-dhéwé
Sawisé sérial "The Gunfighters" (1966), saben épisode ora diwènèhi sesirah dhéwé manèh, nanging namun diwènèhi nomer waé
Antara para panulis acara TV iki, kang paling akèh nulis ya iku Robert Holmes kamangka kang kawentar dhéwé iku Douglas Adams
Format sérial iki owah ing vèrsi 2005 lan sabanjuré
Padatané saben mangsa iku ndarbèni 13 épisode swatantra kang durasiné 45 menit (60 menit karo iklan) lan épisode kusus kang ditayangaké ing Dina Natal
Saben sérial ndarbèni sawatara carita swatantra lan carita sambungan kang kagandhèng déning siji "story arc" kang wusanané kawedhar ing épisode pungkasan
Kaya ing éra klasik awal, saben épisode ndarbèni sesirah dhéwé-dhéwé, "baik" épisode swatantra utawa épisode sambungan
Kadhangkala sawatara épisode kaya ta "Journey's End" (2008) lan "The Eleventh Hour" (2010) durasiné punjul sajam
Gunggungé 789 acara "Doctor Who" wis ditayangaké ing TV wiwit taun 1963, durasiné padatané per épisode iku antara 25 menit lan 45 menit
Nanging uga ana épisode kang durasiné 60 menit lan 75 menit.
Saliyané épisode umum, uga ana épisode mini kang durasiné kurang luwih 8 menit
Épisode iki padha diprodhuksi kanggo acara panggalangan dana "Children in Need" taun 1993, 2005 lan 2007
Banjur ing taun 2008 uga diprodhuksi kanggo édisi kusus "The Proms" kang ndarbèni téma Doctor Who
Banjur uga ana carita sambungan rong pérangan ing taun 1993 kang ajudhul "Dimensions In Time" kang digawé kerjasama karo acara "EastEnders"
Saliyané iku uga ana épisode rong pérangan kang diprodhuksi kanggo acara "Comic Relief"
Antara taun 1964 lan 1973, sabagéan gedhé rekaman BBC awujud kasèt vidéo utawa filem padha dibusak, diguwang utawa dilirwakaké nganti rusak lan kwalitasé dadi ala
Kalebu pérangan iki ya iku akèh épisode lawas "Doctor Who", mligi kang dibintangi 'Sang Dhoktor' loro kapisan: William Hartnell lan Patrick Troughton
Gunggungé, 97 saka 253 épisode kang diprodhuksi ing enem taun awal acara "Doctor Who" saiki ora kasimpen ing arsip BBC
Cacahé épisode kang ilang iki awalé luwih akèh, nanging para sutresna acara iki padha nemu bali épisode-épisode kang ilang
Ora ana épisode saka dasawarsa 1960-an kang isih ana ing rekaman vidéo, nanging sawatara rekaman vidéo ana kang wis dikonvèrsi dadi filem sadurungé ditayangaké lan nganti saiki isih èksis ing wujud rekaman tayangan
Sawetara épisode wis dibalèkaké marang BBC saka arsip-arsip nagara liya kang naté tuku kopi rekaman kanggo ditayangaké, utawa saka para kolèksi pribadi kolèktor kang tau olèh rekaman iki déné warna-warna cara
Rekaman kasèt vidéo awarna awal uga ana lan uga fragmèn fil 8 mm kang difilem langsung saka kelir TV
Saliyané iku rekaman swara awujud kasèt èksis kanggo kabèh épisode
Rekaman iki dilakoni déning para sutresna ing ngomah
Saliyané iku, foto-foto saka akèh épisode uga ana
John Cura iku nggawé foto saka acara-acara TV ing dasawarsa 1950-an lan 1960-an, kalebu ‘’Doctor Who’’, nalika durung ana pangrekam vidéo ing jaman iku
John Cura diséwa déning para aktor
Foto-foto John Cura iki diarani ‘’tele-snap’’ lan dienggo kanggo ngrékonstruksi épisode-épisode kang ilang
BBC ora masalah manawa épisode-épisode iki digawé lan disebar, asal waé ora olèh didol lan cara panyebarané mawa vidéo VHS kwalitas asor
Rékonstruksi ‘resmi’ uga dirilis déning BBC ing format VHS, ing CD-ROM MP3 lan minangka fitur kusus ing sawatara DVD
Saliyané iku nganti saiki BBC uga nggawé rékonstruksi awujud animasi kanggo limang carita: "The Invasion" (épisode 1 lan 4), "The Reign of Terror" (épisode 4 lan 5), "The Ice Warriors" (épisode 2 lan 3), "The Tenth Planit" (épisode 4) lan "The Moonbase" (épisode 1 lan 3)
"The Invasion" dirilis ing DVD taun 2006, "The Moonbase" miturut rencana bakal dirilis ing DVD ing taun 2014 lan liyané wis dirilis ing DVD nalika taun 2013
Ing pungkasan taun 1991, rekaman saka patang épisode "The Tomb of the Cybermen" dibalèkaké marang BBC saka stasiun TV Rediffusion ing Hong Kong
Ing Dhésèmber 2011, épisode 3 "Galaxy 4" lan épisode 2 "The Underwater Menace" wis dibalèkaké marang BBC déning sawatara sutresna Doctor Who kang naté tuku rekaman filem épisode iki ing pasar loak ing dasawarsa 1980-an tanpa sadhar manawa BBC ora ndarbèni épisode-épisode iki
Ing tanggal 10 Oktober 2013, BBC mbiwara manawa 11 épisode wis tinemu ing sawijing stasiun TV Nigeria ing kutha Jos
Saka 11 épisode iki, sangang wiji durung disimpen BBC, ya iku saka "The Enemy of the World", épisode 1, 2, 4, 5, lan 6
Épisode 3 sadurungé isih disimpen BBC.
Épisode 1 isih disimpen BBC
Tanggal 8 Mei 2022 diumumake yen Ncuti Gatwa bakal njupuk alih Jodie Whittaker minangka Dokter kaping patbelas, dadi aktor kulit ireng pisanan sing dadi judhul seri kasebut
Ing ngisor iki kapacak para paraga baku acara TV iki, ya iku 'Sang Dhoktor', para pangiringé lan mungsuh-mungsuh bebuyutané
Mula-mulané Sang Dhoktor minangka paraga iku mistérius latar wuriné
Para pamirsa namung mangertèni manawa dhèwèké iku "alien" nyèntrik kang mangulandara njlajah "ruwang" lan wektu nglawan musuh-musuhé mangadegaké kaadilan
Olèhé njlajahi "ruwang" lan wektu Sang Dhoktor nganggo mesin wektuné "TARDIS" kang kurang bisa dipercaya
"TARDIS" iku cekakan saka "Time and Relative Dimension in Space" lan awujud bilik pulisi London kang luwih gedhé jeroné tininbang jabané
Sang Dhoktor iki awalé galak lan rada ndrawasi
Nanging suwé-suwé dhèwèké dadi wong kang luwih nresnani marang wong liya
Pungkasané kawedhar manawa dhèwèké iku lumayu saka planèté Gallifrey saka bangsané para Adipati Kala.
Banowati Dèwi Banowati iku putra nomer telu saka Prabu Salya, ratu ing Mandraka
Banowati iku siji putri sing ayu banget, ayuné ora déné "perhiasané" nanging pancèn ayu sajati
Tatakramané alus lan sopan
Mula-mulané Banowati kasengsem déning Arjuna, nanging pungkasané dhèwèké dhaup karo Prabu Duryudana lan dadi pramèswari ing Hastinapura
Sanadyan mangkono, atiné isih abot marang Arjuna.
Karenina Karenina iku wangun féminim saka jeneng marga Ruslan Karenin lan tegesé bisa: Tokoh sélébritis Indonésia
Guben Guben (basa Sorbia lan Polski "Gubin") iku siji kutha ing praja Brandenburg, Jerman
Kutha iki dunungé ana ing pinggir kali Oder, sabrangé kutha Polen Gubin
Sadurungé taun 1945, kutha Guben lan Gubin iki manunggal lan jenengé Guben
Nanging sawisé Perang Donya II, tlatah Jerman sawétané Kali Oder lan Neisse diserahaké marang Polen lan Uni-Sovyèt
Dadi saiki kutha iki siji kutha binagi
Guben ndarbèni sing ndunungi 19.320 jiwa (31 Dhésèmber 2010).
Plecing kangkung Plecing kangkung iku sajinising panganan janganan sing asalé saka Bali, lan Lombok
Panganan iki digawé saka kangkung sing digodhog lan banjur dicampur karo karo trasi lan sambel tomat
Plecing kangkung kerep disuguhaké karo ayam Taliwang.
Phoenix, Arizona Phoenix iku kutha krajan lan kutha gedhé dhéwé ing praja Arizona, Amérika Sarékat
Kutha iki ndarbèni kang ndunungi kurang luwih 1,5 yuta jiwa lan dunungé ana ing satengahé ara-ara wedhi
Kutha iki kutha kang gedhé dhéwé kaping 6 in Amérika Sarékat.
Kristina Kristina iku jeneng wadon lan bisa ngrujuk: Penyanyi
Kahitna KAHITNA punika grup band ingkang dipunketuani déning Yovie Widianto lan dipunadegaken langkung saking kalih dasawarsa punika ingkang taksih gadhah karya tembang-tembang sawatawis
KAHITNA saged nggabungaken jazz, pop, fussion lan etnik
Soulmate inggih punika namanipun kanggé para fans punika
Grug punika dipunadegaken ing Bandung tanggal 24 Juni 1986, tembung KAHITNA punika dipendhet saking tembung basa Filipina lan tegesipun "sanadyan makaten".
Kristína Peláková Kristína Peláková utawa ditepungi kanthi profésional minangka Kristina (lair ing Svidník, 20 Agustus 1987) iku sawijining penyanyi saka Slowak
Dhèwèké dadi misuwur déné laguné "Horehronie" ngenani tlatah mawa jeneng sing padha ing Slowak lan mèlu dilombakaké ing Oslo, Norwègia, nalika "Eurovision Song Festival" taun 2010
Sanadyan laguné iku favorité para pamirsa, nanging dhèwèké gagal lolos sémifinal.
Otoritas Nasional Palèstina Otoritas Nasional Palèstina (Arab: ‎ "Al-Sulṭa Al-Waṭaniyyah Al-Filasṭīniyyah") iku organisasi administratif ing Palèstina sing diadegaké kanggo maréntah (péranganing) Gisik Kulon lan Lurung Gaza
Otoritas Nasional Palèstina diadegaké ing taun 1994 minangka kasil saka Prajanjèn Oslo antara Organisasi Pambébasan Palèstina ("PLO") lan pamarèntah Israèl
Nalika iku dikira manawa badan iki namung ngadeg limang taun waé, nanging nganti taun 2012 isih durung ana status final.
George Tupou V George Tupou V (basa Tonga "Siaosi Tāufaʻāhau Manumataongo Tukuʻaho Tupou V") (miyos ing Tongatapu, Tonga, 4 Mei 1948 - séda ing Hong Kong, 18 Maret 2012) iku sawijining Ratu Tonga